Lolland-Falsters Stifts-Tidende, 1846-04-04
Med Hensyn til selve Agerbruget bør vi sikkerligen lægge Mærke til Turnips-Culturen (Dyrkningen af Roer til Foder Hornqvæg og Faar), hvorpaa Englands og Skotlands Avlsbrug meere eller mindre ere baserede. Vi ville sikkerligen i de forhøiede Kornpriser finde den bedste Spore til at henvende Opmærksomheden paa Rodfrugternes Cultur, da det meere end nogensinde for vil blive Opgaven at producere billigt Fodermateriale. Efter den Erfaring, jeg har gjort, kan jeg ikke troe Andet, end at vi ville befinde os vel ved at cultivere Turnips. Jeg har optaget i Aar paa 2 1/2 Tønde Land over 500 Tønder Turnips, hvilke jeg benytter til at fede Merino Beder med. Turnipserne bestaae i den hvide Glob, i den gule aberdeenske og i den røde svenske. Unegtelig indeholder den sidste meest Næringsstof og staaer sig bedst Vinteren over, men ogsaa den hvide Glob, der voxer frodigst og lettest, har staaet sig godt hos mig indtil Udgangen af Januar Maaned, og Creaturernes Tiltagen i Vægt har afgivet for mig det bedste Beviis for Turnipsernes Værd som Fodrings=Material. For Turnipsavlen i vort Himmelstrøg taler især, at Midt sommerens og Efteraarets Regn har en saare væsentlig Jndflydelse paa deres Udvikling. – J nøie Forbindelse med Fodringsmaterialet staaer en bedre Creaturholdning, i hvilken Henseende vi sikkerligen ville kunne lære utroligt meget af vore Naboer paa hiin Side Nordsøen. Lad os først og fremmest adoptere deres Principer i saa Henseende, der bestaae deri, at et godt Avlsbrug maa baseres paa et godt Creaturhold. Hvori dette Creaturhold nu skal bestaae, kunne vi ikke udvikle idag; om vi skulle kaste os paa Schæferier, Malkeqvæg eller Fedeqvæg, maa være afhængig af de forskjellige Forholde, vi befinde os i, men vil blive modificeret af de Forandringer, Englands nye Toldsystem vil medføre. Med Hensyn til Malkeqvæg troer jeg ikke, at vi ville kunne vinde stort ved at indføre eller forplante den bedste engelske Race over til os, da vi efter den Erfaring, jeg har gjort, i Angel-Racen besidde en Qvægart, der ved lige Fodring og Græsning, naar vi ere omhyggelige i Valget, vil kunne maale sig med Ayrshirerne. Begge have den Egenskab tilfælles, at de ere de meest taknemmelige Racer for Fodringen, de faae, med Hensyn til Mælk og Smør, af alle dem, jeg har lært at kjende, Meget ville vi kunne lære af Englænderne med Hensyn til Fodringsmaaden, hvorved jeg især gjør opmærksom paa den Gevinst, den ayrshirske Forpagter finder i FodringensKogning eller Dampning. - Med Fedeqvæg have vi ikke befattet os endnu paa vore Øer, men vilde vi det, da kunde jeg ikke noksom tilraade ved Importation af nogle Shorthorns at vælge en Race, der har viist sig i England som den meest fordeelagtige af alle til Fedning. At godt Creaturhold vil hæves meget ved et ordentligt og aarlig afholdt Dyrskue for hele Danmark, kan neppe betvivles. Den Vanskelighed, der ligger i vore adskilte Øers Beliggenhed, vil ved Hjælp af de tiltagende Dampskibsforbindelser mere og meere forsvinde, og vil det være Opgaven for de danske Landmænds Forsamlinger, at løse denne Nutidens Fordring; det er dem, vi anbefale denne gavnlige Foranstaltning. – Drille-Systemet (der bestaaer i at nedlægge Sæden i Rader ved egne dertil indrettede Maskiner, som allerede ikke ere ubekjendte her) har fra England meere og meere udbredt sig over Skotland, og derved tilbørligen viist sine gavnlige Virkninger; den sindige, beregnende Skotlænder adopterer visselig Jntet, der ikke betaler sig. Han har befundet sig i den samme Stilling, hvori ikke saa af vore Jordbrugere ere for Øieblikket, han har havt at kæmpe med en Masse af Ukrudt, der meere eller mindre ødelagde især hans Vaarkorn, og han har fundet Drille maskinen tilligemed Roefrugten at være hans bedste Hjælpere til at ødelægge Ukrudtet. Vi søge at gjøre det ved Hjælp af Vinterbrak, men den har ikke altid viist sig tilstrækkelig, og jeg troer sikkerlig, at vi vilde kunne være tjente med at overføre, hvor det behøves, dette System paa os, idetmindste vil jeg anbefale det varmt til de forsamlede Landmænds Opmærksomhed ved deres næste Møde i Odense. Hr. Sculer i Haddington i Nærheden af Edinburgh har jeg lært at kjende som en solid og udmærket Fabrikant, som vil med Glæde udføre de Bestillinger, han modtager, ikke alene af Drille-Maskiner, men af alle dem, man antager at burde bestille som Modeller fra Skotland. Ogsaa med Hensyn til Redskaber bør vi vedblive at holde Skridt med England og Skotland, hvilket bedst vil skee, naar de unge Mænd, der dannes hos os til Landvæsenet, og hvis Midler tillade det, ved Reiser ville gjøre sig bekjendte med det Standpunct, Agerbruget staaer paa i Storbrittanien, og ved deres Beretninger holde os andre underrettede om de Fremskridt, der gjøres. – Drainsystemets forbausende Udvikling kræver sikkerligen i ikke mindre Grad end det Foregaaende vor Opmærksomhed, og hører netop til Forbedringer, der især bør komme i Betragtning ved vore Producters stigende Priser, og Jordens derved vundne forhøiede Værdi." Ordet "Drain betyder en bedækket Rende, som anvendes i Stedet for aabne Grøfter til Vandets Afledning. De anbringes over hele Marken i en Afstand fra hinanden af 15 til 36 Fod efter Jordens Beskaffenhed og i en Dybde af 2 til 2 1/2 Fod. De ere kun1/2 Tommer brede forneden, og som oftest bedækkede med egne dertil brændte halvkrumme Teglsteen og derover fyldte med Jord. Bekostningen ved dette System anslaaer Hr. Tesdorpf til mellem 24 og 60 Rbd. pr. Tde. Land efter Afstanden; medens han beregner Bekostningerne ved det sædvanlige Gravesystem til 16 Rbd. for 1 Tde. Land, iberegnet det derved foraarsagede Tab af Jord.